CELEX: 62015CN0513
Language: da
Date: 2015-09-25 00:00:00
Title: Sag C-513/15: Anmodning om præjudiciel afgørelse indgivet af Lietuvos vyriausiasis administracinis teismas (Litauen) den 25. september 2015 i forvaltningsretssagen med henblik på legalitetsprøvelse mellem Vilniaus apygardos administracinis teismas og Lietuvos Respublikos žemės ūkio ministerija

14.12.2015   
            
            
               DA
            
            
               Den Europæiske Unions Tidende
            
            
               C 414/20
            
         Anmodning om præjudiciel afgørelse indgivet af Lietuvos vyriausiasis administracinis teismas (Litauen) den 25. september 2015 i forvaltningsretssagen med henblik på legalitetsprøvelse mellem Vilniaus apygardos administracinis teismas og Lietuvos Respublikos žemės ūkio ministerija
   (Sag C-513/15)
   (2015/C 414/25)
   Processprog: litauisk
   
      Den forelæggende ret
   
   Lietuvos vyriausiasis administracinis teismas
   
      Parter i hovedsagen
   
   
      Interesserede parter: Agrodetalė UAB og Lietuvos Respublikos žemės ūkio ministerija
   
      Præjudicielle spørgsmål
   
   
            
               1)
            
            
               Finder bestemmelserne i Europa-Parlamentets og Rådets direktiv 2003/37/EF (1) af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af direktiv 74/150/EØF anvendelse på markedsføringen i Den Europæiske Union og registreringen af brugte køretøjer, der er produceret uden for Den Europæiske Union, eller kan medlemsstater regulere registreringen af disse køretøjer i en medlemsstat ved særlige nationale regler, der indfører krav til denne registrering (eksempelvis forpligtelsen til at overholde kravene i direktiv 2003/37/EF)?
            
         
            
               2)
            
            
               Skal artikel 23, stk. 1, litra b), i Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af direktiv 74/150/EØF, sammenholdt med direktivets artikel 2, litra q), fortolkes således, at bestemmelserne finder anvendelse på maskinel i klasse Tl, T2 og T3, der er produceret efter den 1. juli 2009?
            
         
      (1)  EUT L 171, s. 1.